# 12. előadás

## Ki miből akar dolgozatot írni…

…tárgyú email-ekre hamarosan válaszol tanár úr.

Szóbeli vizsgát kell tenni a beadott dolgozat témájából. Minden hétfőn. Délelőtt és délután.

Vizsgák előtt 3-4 órán kell várni maximum.

Akinek két tárgya is van tanár úrral, egyszerre vizsgázhat mindkettőből.

Dolgozat beadása határideje: A vizsga előtt néhány nappal. E-mailben tökéletes. (Tárgy honlapján megtalálható a Tanár Úr e-mail címe.)

Terjedelmi korlát nincs. Úgyis szóban lesz megbeszélve. 2-20 oldal között.

Két szélsőség: Fizikus 1.5 oldalas publikáció után kapott Nobel díjat. ⬄ M. Castells háromkötetes több ezer oldalas műve.

Első tipikus kérdés: Saját szavaiddal foglald össze, miről szól a dolgozatod.

## Haladjunk!

Jövő héten még lesz óra.

Hol is tartunk? Tudás reformációjáról már beszéltünk. Internet posztmodern generátor. Posztmodern értéketek nyomja a társadalomba.

Másik analógia: nem csak a kultúra, hanem a feltételrendszer is megváltozik. Egész társadalmi rendszer is változásban van. Az emberi természet van változásban.

## Hálólét formálódásának analógiája

Megpróbáljuk összegyűjteni azokat a viszonyokat, amelyek az ember formálódásával kapcsolatosak.

Az internethasználat miként módosítja az emberi természetet.

Mit láttunk? Eszközhasználat, nyelvhasználat, fogalmi gondolkodás, közösségi kapcsolatok.

Emberépítés, embert alakító technikák tanulmányozása.

## Eszközhasználat

Lényeges, hogy korábban az eszközkészítés, eszközhasználat főként materiális eszközöknek az előállításával folyt, pl. egyszerű gépek: emelő, ceruza.

Az információ dominációjának következtében nem makroszkópikus objektumok hordozzák magát a tartalmat, hanem viszonyok. (Az információ reláció-/viszonyként létezik.) Van valami jel, ami egyrészt konkrét létező, másrészt valami más helyett áll, amit jelöl.

Az eszközök információból épülnek fel. Jelekből felépülő jelrendszerek képviselik és hordozzák az emberi tartalmakat.

Fontos következmény: Amiket elő lehet állítani, azok virtuális létezők. Virtuális létezők sokasága jön létre. ⟹ A virtualitás abszolút fontos.

Amit előállítunk, az nem abszolút módon valóságos, hanem valamilyen konkrét mértékben valóságos.

Facebook barátok is valódi baráti viszonyok, abban az értelemben, hogy azok valóságossága valamilyen mértékben jelen van.

Azt hittük korábban, hogy csak a hagyományos baráti viszonyok valóságosak, teljes mértékben valóságosak, de rájöttünk, hogy nem szükségszerűen van így, hiszen lehet virtuális rendszereket is kiépíteni. (Egy későbbi fejlemény a korábbi állapotokat más színben tünteti fel. Híres mondás: "Az ember anatómiája kulcs a majmok anatómiájának megértéséhez.")

Viszonyok az internethasználat következtében virtuális létezők sokaságán áll elő.

Az új emberi lét, a hálólét virtuális közegben alakul ki.

(…) (Rosszul érzem magam, nem jegyzeteltem egy 10 percig.)

## Szellemi értékek

Tulajdonviszonyok nagyon eltérnek. Stallman: F​O​S​S (Free Open Source Software), FLOSS. (L = Libre)

Szellemi teljesítmény csak anyagi biztonság között tud megszületni. A szellemi teljesítmény nem egyéni, hanem az egész közösség anyagi és szellemi teljesítménye van mögötte.

A materiális tárgyakat szigorúan be lehet zárni. Szellemieknél szabadalmakkal lehet próbálkozni, de a szabadalmi rendszer köztudottan nagyon rosszul működik. Sőt, kontra-produktív.

Materiális vs. szellemi dolgok: Zsíros kenyeret csak egy ember eheti meg. Egy festményt többen is megfesthetik hasonlóan.

Meg lehet tenni, hogy azt mondjuk: "Írtam egy verset, ezt más már nem írhatja le." De miért tennénk?

Anyagi javak tulajdonolása: Azzal hogy el vannak fogyasztva, el is fogynak. Viszont a szellemi termékek esetében ez koránt sem áll fenn. A kultúra nem áru. A tudás nem fog elfogyni az által, hogy mások megszerzik.

Az internethasználat következtében a tudáshoz közvetlen módon hozzá lehet férni.

A szellemi tulajdon másfajta tulajdonlást jelent, ezért jobb más kifejezést használni rá. Szellemi termék elfogyasztásával az nem tűnik el. Tessék el nem tűnő értékekkel elnépesíteni a hálólétet.

A jelenlegi gyakorlat egy keverék. Valóban, most folyik egy huzavona. Tartalomszolgáltatók pénzt akarnak szerezni tartalmukért. Más meg nem akar fizetni, inkább letölti ingyen.

Tartalomszolgáltató, tartalomfogyasztó közti különbség már a múlté. Zenepiacon: Nincs értelme már a lemezkiadással foglalkozni. A zenészek nem azon keresnek pénzt, hogy hány CD-t adnak el, hanem az élő koncertekkel. Miért? Mert a neten hozzáférhető változatok úgyis letölthetőek ingyen. Ezért a felvilágosult zenész inkább felrakja zenéjét ingyen, és így több ember eljön a koncertjére.

E szabályok még nem véglegesek. Mindenki azt csinál, amit tud, vagy akar.

## Nyelvhasználat

Kommunikáció problémája. A nyelvet hordozó médium problémája.

* Beszéd: Szóbeliség
* Írás: Írásbeliség
* Kép: Vizualitás

Tradicionális viszony: Beszéd, majd Beszéd+Írás, végül Beszéd+Írás+Kép.

(És a barlangrajzok? Nem, nem volt domináns forma.)

A beszéd tökéletlen képhasználat.

Élőbeszédhez jelen kell, legyenek a részt vevő felek. Az írás e nehézségeket megoldja. Tegnapelőtt, számunkra ismeretlen ember által írt dolgot is olvashatunk ma.

Viszont az írás töredezett. Nagyon hosszú lesz, sosem lesz teljes. (Egy könyv első negyven oldala lehet egyetlen kép leírása, de még így sem teljes.)

Ma már képekkel tudunk kommunikálni. Fényképezőgép. Nem kell hosszú leírást írni, lefényképezed és elküldöd.

### Az internethasználat két lényege

Képekkel való kommunikációt mindenki számára lehetővé tette.

Tartalmi jellegű változás: Meg kell vizsgálnunk, mi a kép. A kép az jelentés-teli környezet. Írásban lineáris, végig kell olvasni a szöveget, hogy megértsük. Képben az információ szét van osztva egy felületen. Az információt összegyűjtjük. Képnézegetés közben az ember szkennel. A felületen szétterjesztett információt összegyűjti. A megértés körkörös mozgás.

Ebből mi következik – Konklúzió: Az internet egy hatalmas kép. Az interneten egy kérdésre adott válasz – az információ – szét van osztva. Linkek révén ki van feszítve. A földerítése ugyan úgy zajlik. Ide kattintunk, oda kattintunk, vissza-visszatérünk, végül összeáll a válasz. Megértünk valamit. A jelentés így jön létre.

Az internethez úgy viszonyulunk, mintha világméretű hatalmas kép lenne. Nem lehet az egészet felderíteni.

Az internetfüggés összefüggésben van-e ezzel? Nézegethetjük akármeddig, sosincs vége. Egy közönséges képből könnyű kilépni, mellénézünk és kész. Az internetnek nincs kerete, végtelen, mint egy fraktál.

Előadás vége.

A második kettőre megint nem maradt idő, talán legközelebb:

## Absztrakt, fogalmi gondolkodás

* Kulturális médium (közeg).

## Közösségi kapcsolatok, Társas viszonyok

* Önálló organizmus (szervezet).